*Para a editorial galega véxase Boadicea Editora*.

**Boadicea**, tamén coñecida como **Boudica** ou en galés como **Buddug**, foi raíña da tribo dos icenos, en Britania, unha tribo celta que liderou a rebelión conta as forzas do Imperio Romano.

Traxectoria
-----------

O home de Boudica, Prasutagus, gobernante dos icenos, gobernou como un aliado independente de Roma, deixando o seu reino ás súas fillas e ó emperador romano no seu testamento; porén, cando morreu, o seu testamento foi ignorado e o seu reino foi anexionado, Boadicea foi azoutada e as súas fillas foron violadas.

No ano 60 ou 61, mentres o gobernador romano, Caio Suetonio Paulino, estaba liderando unha campaña na illa de Anglesey na costa noroeste de Gales, Boadicea revelou ós icenos, ós trinovantes e a outras tribos contra o imperio. Destruíron Camulodunum (a moderna Colchester), antiga capital dos trinovantes, que se convertera nunha colonia romana. Os soldados romanos establecéranse e erixiron un templo ó emperador Claudio a expensas dos trinovantes. Oíndo as novas da revolta, Suetonio correu a Londinium (Londres), o foco de comercio que era o próximo obxectivo dos rebeldes. Atopouse con que non tiña soldados suficientes para defender o asentamento, polo que foi evacuado e abandonado. 100.000 homes liderados por Boadicea queimaron e destruíron Londinium e Verulamium (St Albans) e a Legio IX Hispana foi dividida en grupos. Estímase que entre 70.000 e 80.000 romanos e bretóns morreron nesas tres cidades. Suetonio, reagrupou ás súas forzas nas Midlands do Oeste e malia a desvantaxe en número, derrotou ós celtas na Batalla de Watling Street.

A crise fixo que o emperador Nerón considerase retirar tódalas forzas romanas de Britania, pero a vitoria de Suetonio sobre Boadicea asegurou o control romano na provincia. Boadicea matouse ela mesma, polo que non puido ser capturada, ou ben caeu enferma e morreu segundo se cite aTácito ou a Casio Dio.

A ausencia de literatura británica nativa a comezos do primeiro milenio significou que os coñecementos sobre a rebelión de Boadicea proceden exclusivamente dos escritos romanos. O interese polos eventos desta historia reviviu durante o renacemento inglés e levou a un rexurdimento da fama de Boadicea durante a época vitoriana, cando a Raíña Vitoria tomouna como o seu homónimo. Boadicea ficou como un importante símbolo cultural no Reino Unido.

Notas
-----

1. ↑  Davies, John (1993). *A History of Wales*. Londres: Penguin. pp. 28. ISBN 0-14-014581-8.
2. ↑  Hingley, Richard; Unwin, Christina, Boudica: Iron Age Warrior Queen, Hambledon Continuum; New Ed edition (15 de xuño de 2006), ISBN 978-1-85285-516-1, p.44 e 61
3. ↑  N. Davies, The Isles: A History, 2008, p. 93.
4. ↑  S. Dando-Collins, Legions of Rome: The definitive history of every Roman legion, 2012
5. ↑  Tacitus, *Annals* 14.33
6. ↑  Tacitus, *Agricola* 14-16; *Annals* 14:29-39
7. ↑  Casio Dio, *Roman History* .html#1 62:1-12
8. ↑  *The Gentleman's Magazine*. 1854.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Boadicea Modificar a ligazón no Wikidata*** |

### Outros artigos

* Conquista romana de Britania

### Ligazóns externas

* Os icenos no British Museum *(en inglés)*
* James Grout: *Boudica*, part of the Encyclopædia Romana
* Trying to Rule Britannia; BBC; 6 de agosto de 2004
* Os icenos en Roman-Britain.co.uk
* Os icenosen Romans in BritainArquivado 02 de novembro de 2005 en Wayback Machine.

* Portal:Celtas

|  |  |
| --- | --- |
| Control de autoridades | 
* Wd: Q184634
* WorldCat
* VIAF: 16011925
* BLBNB: 000476704
* BMT: 152870
* BNE: XX1627901
* CERL: cnp00583150
* DeutscheBio: 118662260
* EBID: ID
* FAST: 1808623
* FemBio: 3930
* GEC: 0011770
* GND: 118662260
* ISNI: 0000 0005 0317 031X
* LCCN: n50008600
* NKC: ola2006340144
* NLA: 57101292
* NNDB: 000114209
* NPG: mp58874
* NTA: 070992606
* ODNB: 2732
* SELIBR: 207652
* SNAC: w6j11ptj
* SUDOC: 079822568
* Treccani: boudicca

 |